**Regulament concurs ’’ASOCIAȚIA DMA susține educația’’**

**Capitolul I – Descrierea concursului:**

**Art.1** Organizatorul Concursului este Asociația DMA, înscrisă in Registrul Persoanelor Juridice fără scop Patrimonial, având CUI 30778005, NR: 75/09/10/2012, cu sediul in Baia Mare, str. Victor Babeș, nr.41, ap 50, jud Maramureș, România.

**Art.2** Denumirea oficială a Concursului este: ‘’Asociația DMA susține educația’’ . Această denumire se va regăsi pe toate materialele de promovare ale Concursului.

**Art.3** Concursul are ca scop stimularea si implicarea elevilor pentru îmbunătățirea condițiilor oferite de scoala/liceul/colegiul pe care îl frecventează.

**Art.4** Perioada în care se poate înscrie în Concurs este: 2 aprilie 2016 – 30 aprilie 2016.

**Capitolul II – Condiții de participare:**

**Art.5** Vor fi considerați eligibili pentru Concurs doar elevii înscriși la învățământul de zi, sau profesorii de la una dintre școlile, liceele sau colegiile din Municipiul Baia Mare.

**Capitolul III – Înscrierea participanților și desfășurarea Concursului:**

**Art.6**  Înscrierea participanților se poate face exclusiv electronic, folosindu-se în acest sens Pagina de Facebook: <https://www.facebook.com/AsociatiaDMA/>, participanții trebuie să dea like paginii de Facebook Asociația DMA**, #AsociatiaDMA**, să scrie un comentariu si sa ataseze poza proiectului (de ex: poza actuala a salii de clasa pe care doriti sa o mobilati; poza locului unde se doreste un TV pentru un laborator) la postarea Concursului proiectul/ele pentru scoala/liceul/colegiu in care invata de ex: sustinere proiecte scolare, achizitie materiale didactice: tabla inteligenta, TV, instrumente muzicale, renovare si mobilare sali de clasa, dotare laboratoare, sutinere tabara de studiu creatie, susținere deplasare olimpiadă.

**Art.7** Comentariul care va avea cele mai multe like-uri va caștiga.

**Art.8** Promovarea Concursului se va face prin pagina de Facebook Asociația DMA. Participarea la Concurs este gratuită.

**Capitolul IV – Premiul:**

**Art.9** Premiul va fi oferit în urma validării câștigătorului, în funcție de numarul de like-uri. Proiectul care aduna cele mai multe like-uri va fi desemnat castigator. Proiectul maxim va fi in limita a 10.000 RON TVA inclus.

**Art.10** Rezultatul Concursului se va afișa în data de 4 mai 2016, pe pagina de Facebook Asociatia DMA: <https://www.facebook.com/AsociatiaDMA/>

**Art.11** Numele instituției de învățământ câștigătoare precum și fotografii cu premiul oferit vor putea fi făcute publice în mass-media prin intermediul paginii de facebook a Asociatiei DMA.